Apeirògon
Publisher: L'Altra Editorial
Published: 2021
Place of publication: Barcelona
Language: cat
Translated from: eng
Translation of: OL20648800W
ISBN-13: 9788412322996
Description: En Rami Elhanan i en Bassam Aramin viuen a prop l'un de l'altre però habiten móns completament diferents. En Rami és israelita. En Bassam és palestí. La matrícula del cotxe d'en Rami és groga, la d'en Bassam, verda. En Rami triga un quart d'hora per arribar al West Bank. El mateix viatge, per a en Bassam, dura una hora i mitja.

Tots dos homes han perdut la filla. La Smadar, filla d'en Rami, tenia tretze anys quan va ser assassinada per un terrorista suïcida en plena zona comercial, mentre passejava amb les seves amigues. L'Albir, filla d'en Bassam, en tenia deu el dia que va morir assassinada per una bala d'un policia fronterer davant de l'escola. I, contra tot pronòstic, aquests dos homes es fan amics i decideixen posar el seu dol al servei de la pau.

Apeirògon és una novel·la extraordinària i impactant, narrada en mil i una vinyetes curtes i punyents que sovint agafen volada cinematogràfica, i ressegueix la vida d'en Rami i en Bassam, i la improbable amistat que els uneix, alhora que ens parla de l'experiència de creuar un punt de control a la carretera, de sobreviure a la presó, de les migracions dels ocells i de les marques de les bales, entre moltes altres coses. Una lectura poderosa i reveladora, una història alhora íntima i col·lectiva, commovedora i plena d'esperança.